*Pápa Környéki Önkormányzatok Feladatellátó Társulása*

# NÓRÁP ÖNKORMÁNYZAT 2022. évi belső ELLENŐRZÉSI TERVE

Az éves ellenőrzési terv tartalmi elemeit a 370/2011. (XII. 31.) Korm. rendelet, valamint az államháztartási belső kontroll standardok és gyakorlati útmutató (PM 2021. augusztus) határozza meg.

| **Ellenőrzési tervet megalapozó elemzés címe, időpontja** |
| --- |
| Kockázatelemzés (lista, mátrix) 2021. |

|  |  |  |  |  |  |  |  |
| --- | --- | --- | --- | --- | --- | --- | --- |
| *Sorszám* | *Az ellenőrzés tárgya* | *Az ellenőrzés célja, módszerei, ellenőrizendő időszak* | *Azonosított kockázati tényezők* | *Az ellenőrzés típusa* | *Az ellenőrzött szerv, szervezeti egység* | *Az ellenőrzés tervezett ütemezése* | *Az ellenőrzésre fordítandó kapacitás*  *ellenőri nap - fő* |
| 1. | A tárgyi eszközök leltárának és leltározásának ellenőrzése | Célja: annak megállapítása, hogy a 2021. évről december 31-ei fordulónappal készített mérlegben kimutatott eszközök és források soronkénti alátámasztására készült-e leltár.  Megtörtént-e a tárgyi eszközök fizikai leltározása?  Módszerei: a leltározás szabályozási, előkészítési folyamata, végrehajtásának szabályszerűsége.  Időszak: 2021. 01.01.-2021. 12. 31. | Nem készült, vagy nem kellően pontosított a leltározási szabályzat.  A leltározás végrehajtására nem készült Intézkedési terv.  A leltározást nem a törvényi előírásoknak és a szabályzatokban foglaltaknak megfelelően hajtották végre. | Szabályszerűségi ellenőrzés | Önkormányzat, Polgármesteri Hivatal, Intézmények | 2022. 02-03. hó  Jelentés:  2022. április 20. | 4 nap  3 fő |
| 2. | Az Önkormányzat és Intézményei szabályzatainak megléte, naprakészsége.  A külső szerv által végzett „Az önkormányzat és társulás irányítása alá tartozó intézmények integritásának monitoring típusú ellenőrzése” tárgyában készült Intézkedési terv és annak végrehajtásának ellenőrzése. | Célja: annak megállapítása, hogy a jogszabályok által előírt szabályzatokkal teljes körűen rendelkezik-e az Önkormányzat és az Intézményei.  A 2021. évben külső szerv által végrehajtott ellenőrzése kapcsán készített Intézkedési tervben meghatározott feladatokat maradéktalanul végrehajtották-e?  Módszerei: a szabályzatok tartalmi és formai megfelelőségének ellenőrzése.  Az Intézkedési tervekben meghatározott feladatok végrehajtásának ellenőrzése.  Időszak: 2021. 01.01.-2021. 12. 31. | Nem készült, vagy nem kellően pontosított a jogszabályokban előírt szabályzat.  Nem készült Intézkedési terv.  Az Intézkedési tervben meghatározott feladatokat nem, vagy nem teljes mértékben hajtották végre. | Szabályszerűségi ellenőrzés  Rendszerellenőrzés | Önkormányzat, Polgármesteri Hivatal, Intézmények | 2022. 07-08. hó  Jelentés:  2022. szeptember 15. | 5 nap  3 fő |
| 3. | Tartalék időkeret |  | Rendkívüli igények teljesítése |  |  | 2022. év | 2 nap  2 fő |
| 4. | Összefoglaló jelentés a 2022. évi belső ellenőrzésről |  | Kitűzött célok, a terv hatékony megvalósítása |  |  | 2023. január | 1 nap  belső ellenőrzési vezető |

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban Bkr.) 29. és 48. §-ának megfelelően a belső ellenőrzési vezető az államháztartásért felelős miniszter által közzétett módszertani útmutató figyelembevételével készítette el az éves ellenőrzési tervet.

Az éves terv elkészítése során figyelembe vettem

* a fejezetet irányító szerv/irányított szerv szakmai és ellenőrzési stratégiáját, a kapcsolódó célkitűzéseket,
* a stratégiához kapcsolódó dokumentált kockázatelemzéseket, továbbá minden olyan eszközt, mellyel a szervezeti kockázatok elfogadható szinten tarthatók;
* a fejezetet irányító szerv/irányított szerv kockázatkezelési rendszerét;
* a kapacitásfelmérések eredményeit, a külső erőforrások igénybevételének szempontjait.

Veszprém: 2021. november 10.

Készítette: Kiss Mária

\_\_\_\_\_\_\_\_\_\_\_\_\_\_\_\_\_\_\_\_

belső ellenőrzési vezető

Jóváhagyta: Nóráp Község Önkormányzat Képviselő-testülete a 45/2021. (XII.13.) KT határozatával.